Tim Lindfors

Tim Lindfors (s. 3. marraskuuta 2002 Kalmar, Ruotsi) on ruotsalainen jääkiekkoilija, joka edustaa SM-liigajoukkue Pelicansia. Hän on pelipaikaltaan oikea laitahyökkääjä. Lindfors laukoo oikealta. == Ura == Lindfors on Karlskrona HK:n kasvatti. Hän siirtyi juniorina sittemmin Malmö Redhawksiin. Kaudella 2017–2018 Lindfors oli 27 osumallaan seuran U16 Elitissä joukkueensa paras maalintekijä. Hän sijoittui sarjan maalipörssissä neljänneksi. Lindfors jakoi myös pistepörssin kuudennen sijan Brynäs IF:n Max Grundelin sekä Mora IK:ta ja Brynäs IF:ää edustaneen Tim Alverhagin kanssa. Kaudella 2018–2019 hän oli J18 Elitissä seitsemällä osumallaan Redhawksin paras maalintekijä Hampus Henrikssonin ja Hampus Platon kanssa. Kaudella 2019–2020 Lindfors oli J18 Allsvenskanissa joukkueensa paras pistemies ja maalintekijä tehoilla 17+5=22, joilla hän sijoittui koko sarjan maalipörssissä toiseksi BIK Karlskogan Åke Stakkestadin jälkeen ja jakoi pistepörssin seitsemännen sijan HV71:n Alexander Suzdalevin kanssa. Kaudella 2021–2022 Lindfors oli Malmö Redhawksin J20-joukkueen paras maalintekijä ja kolmanneksi paras pistemies tehoilla 23+13=36. Hän sijoittui J20 Nationellin maalipörssissä kymmenenneksi. Lindfors pelasi myös ensimmäisen ja kauden ainoaksi jääneen SHL-ottelunsa 26. lokakuuta 2021 Skellefteå AIK:ta vastaan. Hänet merkittiin Redhawksin kolmosketjuun Fredrik Händemarkin ja Lars Bryggmanin viereen. Lindfors sai ottelussa jääaikaa 5.38 minuuttia. Hän keräsi Redhawksin 1–6-tappioon päättyneessä ottelussa myös teholukeman –2. Joulukuussa 2021 Lindfors siirtyi loppukauden kattavalla sopimuksella Ruotsin kolmanneksi korkeimmalle sarjatasolle HockeyEttan-joukkue Vimmerby HC:hen. Hän pelasi siellä 22 runkosarjaottelua tehopistein 5+4=9 ja viisi nousukarsintasarjan ottelua tehopistein 1+2=3. Kaudeksi 2022–2023 Lindfors siirtyi Pelicansin U20-joukkueeseen. Hän oli joukkueen paras maalintekijä ja neljänneksi paras pistemies tehoilla 21+14=35. Lindfors jakoi koko U20 SM-sarjan maalipörssin viidennen sijan Lukon Jeremi Tammelan, KooKoon Jesse Nurmen ja Kärppien Joonas Lohisalon kanssa. Hän pelasi myös yhden ottelun lainalla Mestis-joukkue Heinolan Peliitoissa marraskuussa 2023 tehden yhden syöttöpisteen. Kaudella 2023–2024 Lindfors oli tehoilla 32+21=53 Pelicansin U20-joukkueen paras maalintekijä ja toiseksi paras pistemies Joona Kumpulan jälkeen. Hän sijoittui koko U20 SM-sarjan maalipörssissä toiseksi edellään vain KooKoon Simo Heinonen. Lokakuussa 2023 Pelicans lainasi Lindforsin Kiekko-Vantaan Mestis-joukkueeseen, jossa hän pelasi kaksi ottelua tehden kaksi syöttöpistettä. Lindfors debytoi kauden aikana myös Pelicansin SM-liigajoukkueessa, jossa hän pelasi kaksi ottelua. Hän teki liigadebyyttinsä 28. joulukuuta 2023 Porin Ässiä vastaan. Lindfors merkittiin Pelicansin nelosketjun oikeaan laitaan Jonas Enlundin ja Oliver Kiljusen viereen. Hän sai ottelussa jääaikaa 8.37 minuuttia ja Lindfors teki myös pääsarjauransa avausmaalin. Toni Koivunen valitsi hänet ottelun Alumnien tähtien kolmostähdeksi. Kesäkuussa 2024 Lindfors teki Pelicansin kanssa vuoden mittaisen SM-liigasopimuksen. == Muuta == Lindforsin isä Patrik pelasi omalla urallaan hyökkäjänä yhden Elitserien-ottelun MIF Redhawksissa kaudella 1999–2000, mutta suurimman osan urastaan hän loi kuitenkin Ruotsin alemmissa sarjoissa. Patrik Lindfors pelasi urallaan myös Suomessa ja Tanskassa. == Tilastot == 2018–2019 Malmö Redhawks SuperElit 1 0 0 0 0 – – – – – 2019–2020 Malmö Redhawks SuperElit 12 1 2 3 0 – – – – – 2020–2021 Malmö Redhawks J20 Nationell 17 7 8 15 20 – – – – – 2021–2022 Malmö Redhawks J20 Nationell 28 23 13 36 64 – – – – – Malmö Redhawks SHL 1 0 0 0 0 – – – – – Vimmerby HC HockeyEttan 22 5 4 9 2 5 1 2 3 0 2022–2023 Pelicans U20-SM 36 21 14 35 38 4 2 2 4 0 Peliitat Mestis 1 0 1 1 0 – – – – – 2023–2024 Pelicans U20-SM 43 32 21 53 26 3 2 1 3 4 Pelicans SM-liiga 2 1 0 1 2 – – – – – Kiekko-Vantaa Mestis 2 0 2 2 0 – – – – – 1 kausi yhteensä SM-liiga 2 1 0 1 2 – – – – – 1 kausi yhteensä SHL 1 0 0 0 0 – – – – – 2 kautta yhteensä Mestis 3 0 3 3 0 – – – – – == Lähteet == * * * === Viitteet === Luokka:Ruotsalaiset jääkiekkoilijat Luokka:Pelicansin pelaajat Luokka:Vuonna 2002 syntyneet Luokka:Elävät henkilöt